google/wiki40b huggingface dataset:
Det kinesiske maritime tollvesen

Det kinesiske maritime tollvesen (kinesisk: 中国海关总税务司; før 1912: Det keiserlige maritime tollvesen, 大清皇家海关总税务司) var et kinesisk regjeringsorgan for skatteinnkreving og informasjonsinnhentelse. Det ble opprettet i 1854 og bestod som en enhet til 1949 da det fortsatte videre i hver sin versjon i både Republikken Kina (på Taiwan) og i Folkerepublikken Kina.

Organisasjon

På de høyere nivåer var tollvesenet stort sett ledet av utlendinger, skjønt det var den kinesiske regjering som var overordnet instans. Tollvesenet kom i stand idet utenlandske konsuler i Shanghai etablerte vesenet i 1854 for å innkreve de maritime handelsavgifter som de kinesiske myndigheter ikke hadde klart å innkreve på grunn av Taipingopprøret. Organisasjonen ble elevert til regjeringsorgan i 1859. Dets oppgaver vokste raskt til også å omfatte innenlands skatteinnkreving, postvesen, havne- og elvevesen, fyrvesen, værmelding og anti-smugler-tiltak. Tollvesenet kartla og politibevoktet den kinesiske kyst og Yangtzeelven. Den bedrev låneforhandlinger, valutareform og økonomisk og finansiell styring. Det publiserte månedlige handelsoversikter, en regulær serie navigasjonshjelpemidler, og rapporter om været og medisinske anliggender. Det representerte også Kina på over tyve verdensutstillinger, drev flere utdannelsesinstitusjoner og utførte enkelte diplomatiske ærender. 
Briter dominerte tollvesenets utenlandske stab, men blant de ansatte var det også en god del tyskere, amerikanere, franskmenn og – etterhvert – japanere. En nordmann var også høyt oppe i systemet: Johan Wilhelm Normann Munthe. Kinesere begynte å bli forfremmet til ledende stillinger fra og med 1929.
Jiaokou

Jiaokou (kinesisk: 交口县; pinyin: Jiāokǒu Xiàn) er et fylke i provinsen Shanxi i Folkerepublikken Kina. Det er del av byprefekturet Lüliang.
Befolkningen var på 102 592 innbyggere i 1999.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Quiet Exit

Produksjon

Albumet ble produsert av Knut Schreiner, bedre kjent som Euroboy, gitarist i Turbonegro og vokalist/gitarist i Euroboys. Han fikk med Euroboys gitarist Trond Mjøen på gitar, mens Tom Rudi Torjussen fra Jim Stärk spiller trommer/perkusjon. Ole Kristian Wetten spiller bass. Nikolaisens eldre bror, Emil Nikolaisen fra Serena Maneesh bidro også med bakgrunnsvokal på tre av låtene. Alle tekster og melodier ble skrevet av Nikolaisen. Innspillingen fant sted i Athletic Sound Studio i Halden og var ferdig i september 2005.
Flere anmeldere var positive til albumets produksjon. En anmelder roste Schreiner og backingbandet for de "mange spennende detaljer i lydbildet [som] åpenbarer ... noe nytt hver gang man hører låtene". Thorstein Krogedahl fikk også ros for sin rolle på saksofon i refrenget av Egypt Song.
Tremolo of her Mind….

Tremolo of her Mind.... er en musikk-EP med Dipsomaniacs, utgitt i 2003. Vinylutgave kom på Apartment records (aparec023) i 250 eksemplarer.
Sangli

Historie

Sangli var en av de indiske vasallstatene i britisk India. På 1600-tallet, i Shivajis tid, ble området erobret fra mogulriket og var deretter en del av Marathariket til britenes erobring. Det er imidlertid lite man hører om byen før 1801. Hundre år senere hadde den bare 16 829 innbyggere. Byen sluttet seg til Unionen India i 1948.
Zebra Grand Prix

Sesong 1

Sesongstart 4. mars 2009, Camilla Wold Knudsen var programleder.

Sesong 2

Sesongstart 14. oktober 2009, Camilla Wold Knudsen var programleder.

Sesong 3

Sesongstart var 20. oktober 2010, Terje Sporsem var programleder.
Oslo Curlingklubb

Oslo Curlingklubb er en curlingklubb fra Oslo stiftet i 1954. Klubbens hjemmebane er Snarøya Curlinghall. Sammen med Oppdal Curlingklubb er klubben Norges eldste curlingklubb.

Lag Sørum/Due

Lag Sørum/Due har siden 2000 vært klubbens beste lag. Laget består av Øystein Sørum, Hallvard Sørum, Magnus Utgård, Magnus Nedregotten, Sander Rølvåg og Thomas Due. Sesongen 2009/2010 spiller laget i Norges øverste liga, Norgescup.
Poeciloxestia

Utseende

Ganske store, avlange, blanke, brune til svarte trebukker, dekkvingene med bredt gulaktige sider. Antennene er omtrent så lange som kroppen hos hunnene, betydelig lengre hos hannene. Pronotum er avrundet firkantet, kraftig punktert og matt. Dekkvingene er nokså jevnbrede, beina tynne og forholdsvis korte.

Levevis

Larvene lever i ved.

Utbredelse

Slekten er vidt utbredt i Mellom- og Sør-Amerika.
Sjernarøyane

Sjernarøyane er ei øygruppe nord i Finnøy kommune i Rogaland fylke. Øygruppen består av åtte øyer med fast bosetning sammen med et mylder av holmer og skjær. Det er fast bosetning på Bjergøyna, Kyrkjøy, Aubø, Eriksholmen, Tjul, Nord-Talgje, Helgøy og Nord-Hidle. Med unntak av sistnevnte er det broforbindelse internt. Sjernarøyane var fra 1868 til 1965 en egen kommune; Sjernarøy. På de fleste bebodde øyene er det opparbeida turstier.
Nesoddens historie

«Nesoddens Historie» er et bokverk som omtaler, som tittelen angir, Nesodden fra tidlig geologisk tid og frem til (foreløpig) 1980.
I 1924 hadde Hjalmar Berner bidratt til den første bygdeboken «Nesodden herred. Bidrag til bygdens historie. (Utg. paa bekostning  av Nesodden herred.)»
I 1973 fikk Kiwanis Club Nesodden overlatt et omfattende arkivmateriale etter Albert Raaen, som hadde brukt det meste av sin pensjonisttilværelse til å granske dokumenter i Riksarkivet. Året etter ble det av kommunen nedsatt et arbeidsutvalg, som med utgangspunkt i disse dokumentene, og Berners bygdebok fra 1924, skulle skrive en ny versjon av Nesoddens historie.
Arbeidsutvalget for Nesoddens Lokalhistorie utga så i 1979 bind 1 med undertittelen «Fra de eldste tider til 1800». Bindet var redigert av Jon Ola Gjermundsen, Bjørg Omholt og Terje Schou. 
Det skulle gå mange år før neste bind ble utgitt. Mens man ventet, tok Nesodden Menighetsråd initiativ til å få trykket opp en faksimileutgave av Hjalmar Berners bygdebok fra 1924. Denne ble trykket lokalt hos Leif Rødstens trykkeri AS i 1990, og utgivelsen fikk ikke noe registrert ISBN. 
Nesodden kommune hadde ikke kunnet stille midler til rådighet for videreføring av verket Nesoddens Historie, og det tidligere arbeidsutvalget var avviklet. Imidlertid var «Nesodden Historielag» etablert, og i 1991 besluttet dette å prioritere arbeidet for at bind 2 måtte bli en realitet. I 1992 fikk historielaget en testamentarisk gave på kr. 200 000, og arbeidet med bind 2 kunne starte. Historielaget engasjerte Christian Hintze Holm til å forestå skrivingen, og håpet var at bind 2 skulle dekke tiden fra 1800 til 1990. Imidlertid var materialet så omfattende at Holm, i samråd med historielaget, sluttførte bindet «Fra 1800 til 1930». Bindet ble likevel på nesten 500 sider, 130 sider mer enn det første bindet, og ble utgitt i 1995.
Salget av bind 2 ble en suksess, og midlene ble øremerket til sluttføring av verket ved bind 3. Harald Lorentzen fra historielaget påtok seg oppgaven, og i 2005 kom tredje bind i handelen. Også Lorentzen hadde for meget materiale, hans bidrag «Nesoddens Historie 1930-1980» ble også på nesten 500 sider. At det ennå er mer enn 30 år ubeskrevet gir rom for enda flere bind.
Ornge

Ornge er luftambulansetjenesten i den canadiske provinsen Ontario. Den er i dag en del av provinsens helse- og omsorgsdepartement.
Ontarios luftambulansetjeneste ble etablert i 1977 for å betjene fjerntliggende områder nord i provinsen, som er utilgjengelige med veiambulanse. Ontario var den første av Canadas provinser til å opprette en helikopterbasert luftambulansetjeneste. Luftambulansene brukes også til å transportere medisinsk personell og organer for transplantasjon.
Ornge er i ferd med å fase inn en ny helikoptertype, AgustaWestland AW139, som organisasjonen har kjøpt ti av. I tillegg har Ornge en flåte av Pilatus PC-12-fly.
Sebasmia

Utseende

Cerambycini er middelsstore til store, mer eller mindre brunlige trebukker. Antennene er gjerne ganske kraftige og lengre enn kroppen. Pronotum har rundede sider, og er gjerne noe knudrete eller tverr-rynket. Dekkvingene er nokså jevnbrede og kan ha lyse tegninger.

Utbredelse

Slekten er utbredt i Sørøst-Asia (India, Sri Lanka, Borneo og Sumatra).
Carystus

Utseende

Middelsstore (vingespenn ca. 45 millimeter), brunlige smygere med slanke vinger. Oversiden er brun med snøhvite flekker, gjerne tre flekker på forvingen og en nokså stor, rund flekk i bakvingens ytre del. Undersiden er lysbrun til hvit med mørke vingeårer, forvingen med noen lyse flekker.

Levevis

Larvene lever på gress.
De voksne sommerfuglene er aktive i skumringen. Mange av artene synes å være sjeldne, men dette kan ha med bortgjemt levesett å gjøre.

Utbredelse

Slekten er utbredt i Sør-Amerika.
Carinispa

Utseende

En middelsstor (ca. 5,5 millimeter), avlang, svart bladbille med oransje flekker på sidene av pronotum og dekkvingenes rot. Hodet er nokså lite, pannen med tre lengdefurer, antennene kraftige, holdes gjerne samlet og framoverrettet. Pronotum er rundet, kraftig punktert. Antennene består av 8 ledd og er noe flattrykte fra sidene. Dekkvingene er jevnbrede og har 8 hele og en forkortet punktstripe, stripene er ordnet parvis, og tre svake, opphøyde lengderibber, punktene grove og noe spredte. Dekkvingene har tenner i spissen.

Levevis

Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Arten lever på planter i familien Malpighiaceae.

Utbredelse

Arten er bare kjent fra Costa Rica og Colombia.
Utvidet Fujitaskala

Utvidet Fujitaskala (EF skalaen) er en videreutvikling av den originale Fujitaskalaen (introdusert i 1971 av Ted Fujita), som er en måte å måle tornadoers styrke på. Den utvida Fujitaskalaen ble tatt i bruk fra 1. februar 2007. Som originalen består også EF skalaen seks kategorier, men den rangerer snarere tornadoene etter hvor stor skade de forårsaker, ikke den antatte vindstyrken. Estimatene av vindhastighetene er dessuten sterkt nedjusterte i den nye skalaen.
The Madwoman in the Attic

The Madwoman in the Attic (The woman Writer and the Nineteenth Century Literary Imagination) er et litteraturteoretisk verk innen feministisk litteraturteori, skrevet av Sandra M. Gilbert og Susan Gubar. Verket ble først utgitt i 1979, og deretter en ny utgave i 2000. Gilbert og Gubar tar for seg kvinnelige forfattere fra attenhundretallet, med vekt på forfattere som Jane Austen, Charlotte Brontë, Emily Dickinson og George Eliot. Tittelen «The Madwoman in the Attic» henspiller på handlingen i en roman av Charlotte Brontë, Jane Eyre. Teorien som presenteres handler om hvordan de kvinnelige forfatterne, i sin kamp for å bli anerkjent på et ellers mannsdominert litterært område, måtte overvinne mytene og stereotypene som var knyttet opp til kvinnen som kjønn. Gilbert og Gubar presenterer to ulike versjoner av den kvinnelige stereotypen, engelen og den gale kvinnen, og viser hvordan disse to kvinneskikkelsene utgjør sentrale deler i kvinnenes forfatterskap.
Soroush Rafiei

Landslaget

Han ble tatt ut i Irans bruttotropp til VM i fotball 2018 i Russland.
Finnmark mellom øst og vest

Finnmark mellom øst og vest er en norsk dokumentarfilm fra 1986, regissert av Knut Erik Jensen.
Dokumentaren varer 8 timer og tar for seg Finnmarks historie med vekt på dagliglivets historie og særlig fokus på den andre verdenskrig og dens konsekvenser for Finnmark.
Filmen mottok en Amandapris for beste dokumentarfilm i 1986.
Svenja Würth

Karriere

Würth debuterte internasjonalt med 25.-plass i kontinentalcupen i Klingenthal 6. august 2006, mens hennes verdenscupdebut kom i Hinterzarten den 7. januar 2012, hvor hun endte 5,5 poeng bak den sveitsiske vinneren Sabrina Windmüller på en 5.-plass.
Hun har sølv- og bronsemedalje fra lagkonkurransene under henholdsvis Junior-VM 2012 og Junior-VM 2013.
Under Ski-VM 2017 tok hun gull i mixed lagkonkurranse med det tyske laget som for øvrig bestod av Carina Vogt, Markus Eisenbichler og Andreas Wellinger.
Jorden – vår mor

Jorden – vår mor er en samling indianske myter og legender fra Nord-Amerika. Boken er redigert av Tor Åge Bringsværd og utgitt i bokklubbens serie Verdens Hellige Skrifter i 2002.
Samlingen inneholder fortellinger fra de ulike stammenes trosforestillinger om jordens opprinnelse, menneskenes forhold til dyr, naturkreftene og himmelegemene, de indianske gudeskikkelsene og livet etter døden.
Tekstene er organisert i åtte hovedkapitler, etter åtte kultur- og næringsgeografiske regioner i USA og Canada: Nordøst, Præriene, Sørøst, Sørvest, California, Great Basin og Platået, Nordvestkysten og Det kalde nord. Den største andelen av stoffet kommer fra de to regionene Præriene (blant annet stammene sioux, cheyenne og kiowa) og Sørvest (det vil si Arizona, New Mexico, Texas; blant annet med stammene pueblo, hopi, apache og navaho.)
Basisk bergart

En basisk bergart er en magmatisk bergart som er relativt fattig på silisium. Ofte blir grensen satt ved 52 % SiO2), men rik på jern, magnesium og kalsium. De er tunge og mørke, for eksempel gabbro og basalt. Magmatiske bergarter blir gjerne inndelt etter minkende SiO2-innhold i surhet (mer enn 66 %), intermediære (66–52 %), basiske (52–45 %) og ultrabasiske (mindre enn 45 %).
Piruapsis

Utseende

Nokså små, avlange, matte, brungule til mørkbrune trebukker. Antennene er omtrent så lange som kroppen, særlig de midtre leddene er nokså kraftige. Pronotum er tønneformet, innsnevret ved roten. Dekkvingene er jevnbrede. Beina har klubbeformede lår.

Utbredelse

Slekten er utbredt i Venezuela og på Trinidad.
Morgonluft

Morgonluft er et musikkalbum med Per-Erik Hallin, utgitt i 1985.
Jimmy Rimmer

Biografi

Han begynte som skolegutt i Manchester United i 1963 og ble profesjonell to år seinere. Til tross for at han var i United i 11 år, ni år som profesjonell, spilte han bare 46 kamper for klubben . Han debuterte først i april 1968 i en kamp mot Fulham. Alex Stepney var Uniteds førstevalg som keeper og Rimmer fikk sjelden muligheten til å spille annet enn da Stepney var skada. Rimmer satt på benken da United vant Europacupen i 1968.
Etter et låneopphold i Swansea City i 1973, ble han i februar 1974 kjøpt av Arsenal som erstatning for Bob Wilson som la opp noen måneder seinere. Det var mens han var i Arsenal at han spilte sin eneste landskamp for England. Da Arsenal i 1977 kjøpte Pat Jennings, ble Rimmer solgt videre til Aston Villa.
Rimmer var Villas førstekeeper de neste seks åra. I Aston Villa vant Rimmer ligagull i 1981 og enda en europacupmedalje i 1982, selv om finalen ble en trist affære for 34-åringen. Han ble skadd etter bare ni minutter og måtte erstattes av Nigel Spinks. Villa vant finalen 1–0 mot Bayern München, noe som betydde at han ble den andre spilleren til å vinne Europacupen med to forskjellige klubber (etter Saul Malatrasi som vant med Internazionale i 1965 og AC Milan i 1969).
Gikk tilbake til Swansea i 1983 og var der til 1986. Rimmer var en kort periode manager i Swansea på midten av 1990-tallet. Har også vært keepertrener i klubben og for Kina.
Autographa

Utseende

Middelsstore (vingespenn 32–43 mm for de artene som forekommer i Norge) nattfly, forvingene gråaktige eller brunlige. Forkroppen har en tverrkjøl av høyt oppstående, hårlignende skjell nær framkanten og en dusk over scutellum. Midt i forvingen er det en eller to sølvhvite flekker, ofte mer eller mindre y-formet. Den bakre delen av vingens midtfelt er gjerne klarere farget enn resten av vinge, rødbrunt eller gulaktig. Nyremerket er vanligvis synlig, sjeldnere ringmerket. Mellomlinjene, som avgrenser vingens midtfelt, er lyse, men gjerne bare tydelige i den bakerste delen. Langs ytterkanten er det vanligvis et lysere område. Bakvingen er mer eller mindre lyst grålig, oftest mørkere ytterst. Larvene er lysgrønne med spredte, oppstående børster.

Levevis

Artene er mest knyttet til åpne områder men siden de er aktive flygere kan de dukke opp nesten hvor som helst. Larvene, som overvintrer, lever på ulike løvtrær, busker og urter, særlig synes brennesle (Urtica dioica) å være en mye brukt næringsplante. De voksne sommerfuglene besøker gjerne blomster. I alle fall noen av artene flyr nærmest døgnet rundt. Flere av artene, spesielt gammafly, kan foreta lange vandringer.

Utbredelse

Slekten er utbredt i Palearktis og i Nord-Amerika. I Norge er artene stort sett utbredt i Sør-Norge, men streifende individer kan dukke opp lenger nord.
Jussi Nuorela

Landslagskarriere

Nuorela har spilt 20 landskamper for Finland. Hans første landskamp var i en vennskapskamp mot Qatar 25. januar 1994.
Fayçal Fajr

Landslaget

Han ble tatt ut i Marokkos tropp til VM i fotball 2018 i Russland.
Bioenergetikk (alternativ behandlingsmetode)

Bioenergetikk er en alternativ behandlingsmetode som ble utviklet av dr. Alexander Lowen (1910–2008) i USA på 1960-tallet. Metoden bygger på en teori om at psykiske problemer, stress, sinne og frykt innvirker på både bevegelser, pust, kroppsholdning og sittemåte. Bioenergetikk blir også kalt «en kroppsorientert form for psykoterapi».
En behandling med bioenergetikk utføres ved å gjøre pusteøvelser, massasje, samtaleterapi og forskjellige bevegelser. Bioenergetikk er beslektet med både tankefeltterapi (TFT) og Emotional Freedom Techniques (EFT), og utøves ofte av psykologer. Bioenergetikk er en videreutvikling av noe av Wilhelm Reichs teori.
Effekten av bioenergetikk er omdiskutert.
Pardopsis punctatissima

Utseende

En ganske liten (vingespenn 30-36 millimeter) og spinkel sommerfugl med avrundede vinger. Vingenes overside er silkeaktig gulhvit, med mørke vingespisser og jevnt fordelte, små, brune prikker.

Levevis

Arten finnes både i skog, på buskmark (såkalt fynbos) og i gresskledte områder. Larvene utvikler seg på Hybanthus capensis (fiolfamilien).

Utbredelse

Arten er utbredt i det sørlige Afrika, inkludert Madagaskar.
Mads Fremstad

Dommerkarriere

Fremstad er internasjonal håndballdommer med EHF-status. Han dømte cupfinalen for herrer i 2017, og fkk sin EHF-status i 2018. I oktober og november samme år fikk han sin debut i europacupen, og har per desember 2018 dømt tre europacupkamper for kvinner.

Journalistikk

Fremstad har i tillegg til håndballdømmingen, bachelor i journalistikk fra Oslomet – storbyuniversitetet og studier i statsvitenskap fra Universitetet i Oslo. Han startet sin karriere som journalist i Oppland Arbeiderblad, før han ble ansatt i ABC Nyheter. I desember 2018 startet han som journalist i TV2. Fremstad har i hele sin karriere arbeidet særlig med politisk journalistikk.
Heinrich Carl von Schimmelmann

Biografi

Han var far til den danske statsmannen Ernst Heinrich von Schimmelmann. Han var også utgiver av Wandsbecker Bothe. 
Som kjøpmann i Dresden og kursachsisk accise-forpakter bygget han opp en betydelig formue. Dermed kunne han åpne et handelshus i Hamburg og ble eier av flere gods i Holsten. I 1761 trådte han som kommerseintendant i dansk tjeneste og ble 1762 opphøyet i friherrestanden, og 1779 i grevestanden. 1762 bygget han Wandsbecker Schloss. Hans betydningsfulle rolle for Danmarks finanser var grunnlaget for sønnens senere utnevnelse til dansk finansminister.
Ikke alle hans initiativer var uomstridt, hverken innføringen av tallotteri i Købehavn, Altona og Wandsbeck eller økningen av papirpenger på København-børsen.
Medieansvarsloven

Medieansvarsloven er en dansk lov fra 1991 som fastslår hvem som i mediene har det strafferettslige og erstatningsrettslige ansvar for innholdet av mediet (kapittel 3 og 4).
Kapittel 5 omhandler presseetikk; bekjentgjørelsen av loven fastslår i § 34 at «Massemediernes indhold og handlemåde skal være i overensstemmelse med god presseskik;» og i annet ledd at «Klager over overtrædelse af stk. 1 kan rettes til det pågældende massemedie selv eller direkte til Pressenævnet».
Loven fastsetter i kapittel 6 § 36 regler om imøtegåelsesrett: «Anmodning om genmæle i massemedierne over for oplysninger af faktisk karakter, som er egnet til at påføre nogen økonomisk eller anden skade af betydning, og som er blevet bragt i et massemedie, skal tages til følge.»
Kapittel 7 fastlegger reglene omkring Pressenævnet, og kapittel 7 som omhandler straffebestemmelser legger en strafferamme for overtredelser med bot eller fengsel inntil fire måneder.
Holla prestegård

Holla prestegård ligger nordvest for Holla kirkeruin, altså nær middelalderkirkestedet.
Nåværende hovedbygning antas å være fra rundt 1870. Det er en laftet bygning i halvannen etasje som er oppført på grunnmuren til en eldre bygning og kan inkorporere deler av denne. Stilen er senempire med innslag av sveitser. Stabburet er fra rundt 1800. Det er i motsetning til hovedbygningen ikke lenger eid av Opplysningsvesenets fond. Både hovedbygning og stabbur er fredet. Gårdsdriften er forpaktet bort.
Pinneleken

Pinneleken (engelsk: Poohsticks) er et spill som går ut på at deltakerne samtidig slipper pinner i en elv på den ene siden av en bro for så å gå på andre siden av broen for å se hvilken av deltakernes pinne som har kommet først frem.
Leken ble først nevnt i A. A. Milnes Huset på Bjørnehjørnet (1928), den andre av bøkene om Ole Brumm.
Det har siden 1984 vært arrangert et årlig verdensmesterskap i pinneleken (The World Poohsticks Championships) på Little Wittenham Bridge ved landsbyen Dorchester-on-Thames i Oxfordshire i England. Mesterskapet hadde opprinnelse som en innsamlingsaksjon for Royal National Lifeboat Institution og blir organisert av Sinodun Rotary Club. Det 30. verdensmesterskapet som skulle vært arrangert i mars 2013 ble avlyst med planlagt nytt arrangement i oktober.
Poohsticks Bridge i Ashdown Forest utenfor Hartfield i East Sussex, England, har fått navn etter leken.
Hærens overkommando

Hærens overkommando (HOK) ble mobilisert ved angrepet på Norge den 9. april 1940. Den ble gjennopprettet i Storbritannia den 19. juni 1940 med generalmajor Carl Gustav Fleischer som sjef. HOK ble flyttet fra London til hovedkvarteret for Brigaden i Skottland i Dumfries den 1. august 1940.
Sleipner-klassen

Sleipner-klassen var en skipsklasse bestående av seks skip av typen torpedojager bygd for den Kongelig Norsk Marine i Norge fra 1936 til 1939 om ble sjøsatt fra Marinens hovedverft i Horten fra 1936. Sleipner-klassen hadde et deplasement på 597 tonn, toppfart på 32 knop og 75 manns besetning. Hovedbestykningen var tre 102 mm kanoner, 2 torpedoer og synkeminer. I skrogkonstruksjonen brukte verftet spesialstål og det, den gang, «nye» og vektbesparende metallet, aluminium. Lettmetall ble brukt til bro, mast og ytre skorstein, delvis også i garnering og i lugarskott.
Marinen ønsket utviklingen av klassen som fullverdige jagere, men økonomiske forhold gjorde skipene mindre, og den korrekte betegnelsen ble derfor torpedojager/-båt.
I 1938 begynte Marinens Hovedverft arbeidet på to nye skip av samme konstruksjon som Sleipnerklassen, men av større deplasement: 1220 tonn. Bestykningen ville bestå av 4x120mm Bofors (dobbelt tårn i front og to enkle akter), 2x40mm Bofors luftvernartilleri, 2x13mm maskinkanon og 2x4 533mm torpedoer. Disse sto uferdige da Norge kapitulerte i 1940, kun skrogene var produsert. Disse ble aldri ferdigstilt under tysk administrasjon som følge av effektiv sabotasje. Etter krigen fikk skipene betegnelsen Ålesund-klasse, men skipene ble aldri ferdigstilt, og ble vraket i 1956.